SEBUAH SIRI NETFLIX
Kesan kupu-kupu.
Sepertimana namanya,
penggebaran sayap seekor serangga
boleh mencetuskan siri kejadian
yang mempengaruhi kejadian di mana-mana rantau dunia,
mengakibatkan angin kencang, seterusnya puting beliung.
Melebih-lebih? Mungkin.
Mungkin bukan seekor,
tapi bayangkan ada berbilion-bilion kupu-kupu.
Lupakan kupu-kupu.
Bayangkan kesannya kalau ada lebih dua bilion manusia
meningkatkan tahap karbon dioksida dalam atmosfera
sejak berkurun lamanya.
Salah satu kebinasaan lingkungan dek peningkatan suhu Bumi
ialah gugusan pulau di sini
yang terletak di timur laut Australia.
Paras air laut terus meningkat
sehingga menenggelamkan beberapa buah pulau.
Walaupun masyarakat di sini tak menyumbang kepada peningkatan tahap karbon dioksida,
merekalah antara golongan yang paling terkesan.
Kami sangat bertuah kerana dijemput
melawat beberapa pulau kecil di sini dan menikmati keindahannya.
Mendalami warisan budaya,
menikmati keindahan pantai
dan pengalaman memancing yang luar biasa.
Bersedia dan pakai tali pinggang keledar.
Pengembaraan ini…
akan bermula.
Hari kami bermula di tengah-tengah Melbourne
sebagai mukadimah eksplorasi ke Selat Torres selepas ini.
Restoran Mabu Mabu dimiliki dan diuruskan oleh seorang peribumi.
Ketua cef dan pemiliknya, Nornie Bero, lahir dan membesar
di salah sebuah pulau di Selat Torres.
Kami datang untuk minta perspektif dan belajar buat roti istimewa
daripada resipi keluarganya di Selat Torres.
- Selamat datang. - Terima kasih.
- Hari ini, kita nak buat roti bantal. - "Bantal".
Saya makan roti ini sejak kecil.
Kita takkan bakar di dalam tanah kerana zaman dah moden,
- tapi tekniknya masih tradisional. - Jom mula!
Jom kotorkan tangan. Masukkan tepung ke dalam mangkuk.
Kemudian, kita juga akan tambah labu panggang.
- Letak ke dalam mangkuk. - Wah.
Segenggam penuh.
- Tambah lagi. - Saya suka teksturnya.
- Kita akan gaul… - Oh, ya.
…labu dengan tepung.
Apa maksud "mabu mabu"?
Maksud "mabu mabu" ialah "sila".
- Macam "jemput"? - Ya.
- Jemput makan. - Jemput makan.
Keluarkan doh dan letak di atas…
Tabur sedikit tepung.
Saya beli terus daripada petani.
Seboleh-bolehnya, saya cuba elak orang tengah.
Kebanyakan staf saya pun orang peribumi
kerana bukan mudah untuk kami menceburi industri ini.
- Semuanya kerana minat? - Ya.
Saya juga dapat mempromosikan produk-produk masyarakat peribumi.
Doh awak cantik. Zac, jangan uli kuat-kuat.
Doh saya tak okey? Saya suka melebih-lebih.
Lembut-lembut saja.
Saya orang pulau, jadi guna daun pisang.
Ya!
Sebelum itu, layur dulu.
Kita nak keluarkan minyak dan profil rasanya.
Walaupun ini dapur moden,
teknik asal pembuatan roti bantal masih dikekalkan.
Apabila dilayur, kita nampak minyaknya keluar.
- Cepatnya! - Letak daun awak di sebelah sana.
Warnanya terus berubah.
Minyak daun pisang ramuan asas teknik ini.
Apabila dibalut dengan daun pisang…
Permukaan berkilat di bawah.
…ia menghasilkan rasa dan tekstur unik pada kerak roti.
Letak doh di tengah-tengah.
Balutnya dari tepi.
Selitnya di bawah supaya nampak macam bantal.
- Siap! Cantik? - Hei! Boleh tahan.
Sepatutnya, roti ini dibakar di dalam lubang beralaskan bara,
tapi kami guna ketuhar.
Tradisional, tapi ada sentuhan moden. Sementara itu…
Okey.
…jom dengar pengalaman Nornie membesar di Selat Torres.
Ada banyak pulau. Masing-masing guna dialek sendiri.
Dialek saya Meriam Mir.
- Meriam Mir. - Meriam Mir.
- Bagus! Betul sebutan awak. - Baiklah.
"Mabu mabu " ialah bahasa orang Meriam.
Wah.
Totem utama kami ialah cicak yang dipanggil wanpun
atau beizam iaitu jerung.
Kita dah belajar tentang totem,
iaitu hubungan spiritual dengan haiwan tertentu yang wajib dilindungi.
Pendekatan itu salah satu contoh keindahan budaya peribumi.
- Ia melambangkan apa? - Wanpun ialah haiwan suci.
Ia mengecap-ngecap kalau ada orang datang.
Kalau cicak mengecap, tandanya ada berita.
Jerung pula sebab…
Orang Meriam tak makan jerung.
Kalau pesan ikan dan kentang goreng, mereka guna filet ikan jerung.
- Betulkah? - Filet ikan jerung.
- Baru saya tahu. - Ya.
Fakta! Kajian mendedahkan ikan dan kentang goreng Australia
biasanya filet ikan jerung dan kentang goreng.
Disebabkan helah pelabelan,
spesies yang dihidangkan mungkin terancam.
Mungkin lebih baik pesan kentang goreng saja.
Kalau tak nak filet ikan jerung,
awak perlu tanya kalau-kalau mereka ada ikan lain.
Terima kasih beritahu.
Ya. Teruk betul.
Cukuplah. Saya suka jerung.
Jerung sebahagian daripada budaya kami. Kami cari makan di laut.
Kami tak tangkap ikan berlebihan kerana esok masih ada.
Ia ibarat satu kitaran kehidupan.
Kami berbilang budaya, jadi kami terbuka.
Kami dah biasa hidup bermasyarakat.
- Kami nak pergi Selat Torres. - Ya.
Tak sabar rasanya!
Selepas dengar cerita Nornie, saya semakin teruja.
Semua tatu itu rempah-ratus peribumi?
Ya! Ada tatu manisan dan savuri.
- Saya ada sisi savuri dan manis. - Saya tak hairan! Wah.
Kadang-kadang savuri, kadang-kadang manis.
Saya takkan buat tatu selagi tiada penjelasan sehebat itu.
Ya.
Apa ramuannya?
Mentega dan sirap kencana.
Sirap kencana ialah sirap Australia.
Macam molases.
- Okey. - Pendek kata, ini gula tebu asli.
- Awak ada mentega vegan? - Ada.
- Bagus. - Ya.
- Kami cuma guna mentega vegan. - Hebat!
- Kami tak guna mentega lain. - Seronoknya!
Saya cuma makan mentega vegan, walaupun saya bukan vegan.
Okey.
Saya suka makan daging. Maaf.
- Ikan pun. - Saya okey!
Ya.
Orang pulau tak boleh jadi vegetarian.
Tak apa. Saya okey.
Gurau saja! Ada orang pulau yang vegetarian.
Mereka tinggal di sini.
Mereka tinggalkan pulau.
Mereka tinggalkan…
- Ya. - Oh, Tuhan…
Teruk Darin kena bahan.
Saya tak ambil hati.
Ramai vegan yang datang beli roti kami
kerana saya banyak guna keladi dan sayur-sayuran berwarna-warni.
Saya tak nak rosakkan suasana, tapi roti kita dah masakkah?
Ya! Saya suka kata pikat itu.
- Bagus. - Oh.
Itukah yang awak fikir sejak tadi?
- Tepat sekali! "Bila aku boleh mencelah?" - Tidak!
- "Bila aku boleh cakap?"
Roti bantal kami dah masak.
Saya tahu satu perkara.
Kalau bau harum semerbak, maksudnya roti dah masak.
Kamu boleh hidu baunya.
- Bau daun pisang. - Ya.
Percubaan pertama yang berjaya.
Kerak roti awak cantik.
- Ya! - Tengok itu.
- Wah! - Boleh tahan.
Terima kasih.
Sepotong untuk awak.
- Jangan fikir soal diet, okey? - Terima kasih ingatkan.
Sapu tebal-tebal.
- Banyak ini? Tambah lagi? - Dah cukup.
Dah sedia? Jom makan.
Sedapnya roti ini! Terima kasih.
Semuanya sedap kalau dikongsi bersama.
- Sedap betul roti ini… - Tunggu apa lagi?
Cakap apa Zac? Cakap apa Darin?
- Mabu mabu! - Mabu mabu!
- Hei! - Ya!
Jemput makan.
- Terima kasih banyak. - Sedap betul.
Ada satu masalah!
Kalau makan banyak, jadi macam saya.
Bukan senang nak kumpul lemak.
Selepas isi perut dan minda,
kami akan tinggalkan tanah besar untuk memulakan eksplorasi
ke Kepulauan Selat Torres.
Kami perlu naik beberapa penerbangan.
Saya dah biasa naik kapal terbang, tapi bukan pesawat kecil macam ini.
Semakin kecil pesawat, semakin kecut hati saya.
Mujurlah bukan pesawat sekecil itu.
Alamak! Itulah pesawat kami seterusnya.
Oh, Tuhan!
- Dah. - Terima kasih.
Okey, sedia untuk berlepas.
Saya dah selamat.
Yang mana satu agaknya menu?
Biar saya tanya pramugari.
Oh, lupa. Tiada pramugari.
Saya cuba kurangkan rasa gemuruh dengan buat lawak DC Comics.
Kononnya ada sekumpulan pahlawan wanita yang sangat gagah
yang tinggal di pulau ini.
- Yakah? - Mereka tak pernah tinggalkan pulau ini.
Peliknya, mereka tak boleh dilihat dengan mata kasar.
Mereka seolah-olah hidup dalam dimensi lain.
- Kisah mereka pernah difilemkan. - Yakah?
Wonder Woman?
Kita tak boleh siarkan klip ini.
Saya seorang sajakah yang takut?
Ya!
- Ya. - Oh, Tuhan!
Sayapnya bergegar.
Sebelah sini saja.
Oh, Tuhan.
Tengok itu.
Tutuplah Instagram itu, Darin.
Kepulauan Selat Torres ialah gugusan 250 buah pulau kecil
di utara Australia, selatan Papua New Guinea.
Daripada 250 buah pulau, 18 buah pulau saja yang berpenghuni.
Kami ke Pulau Masig yang juga dikenali sebagai Pulau Yorke.
Pulau ini kecil saja.
Ia terletak di Selat Torres
dengan keluasan 1.3 kilometer persegi sahaja.
Beberapa pulau saja yang dilengkapi infrastruktur pelancongan,
jadi kami perlukan kebenaran daripada Majlis Daerah Selat Torres
yang kami berjaya dapatkan.
Itu pun kalau kami selamat mendarat.
Saya suka naik pesawat yang ada satu kipas.
Kalau kipasnya rosak, kita akan terhempas.
Saya harap pesawat ini ada dua kipas.
Cantiknya pemandangan alam semula jadi yang masih terpelihara.
Tengoklah pulau kecil itu! Cantiknya!
Kita bertuah dibenarkan melawat pulau yang biasanya tak terima pelancong.
Moga-moga kita boleh beritahu dunia tentang ancaman yang menanti mereka.
Saya berbesar hati kerana kru kita berpeluang…
Kita boleh sama-sama kongsikan kisah mereka…
Darin tak dengarkah bunyi itu?
Itu bukan bunyi penggoreng jeluk.
Bunyi apa itu?
Amaran?
Bunyinya mencemaskan.
Saya tak sedap hati.
Itukah destinasi kita?
- Cantiknya. Oh, Tuhan. - Oh, Tuhan.
Hei! Ramainya orang melambai!
- Betulkah? - Ya.
Saya rasa…
- Oh, Tuhan! - Oh, Tuhan.
Syabas, juruterbang!
Kami selamat mendarat! Saya dah kata jangan risau.
Kami akan mendalami permasalahan yang dihadapi penduduk Masig.
Peningkatan paras air laut akan menenggelamkan pulau-pulau kecil,
menguburkan budaya dan tempat tinggal mereka.
Industri utamanya perikanan.
Kedua, kontrak kerja kerajaan yang membangunkan infrastruktur
untuk hampir 270 orang penduduk pulau ini.
Masig sangat kecil.
Pelajar sekolah tinggi terpaksa bersekolah di pulau lain atau tanah besar.
Selepas tamat sekolah, ramai yang berhijrah.
Disebabkan kesan perubahan iklim,
mereka sangat memerlukan bantuan daripada kerajaan dan dunia.
Warisan mereka akan lenyap kalau terpaksa berhijrah.
Sejarah lebih enam generasi juga akan hanyut ke laut lepas.
Altitudnya kurang tiga meter dari paras laut.
Dek peningkatan paras air laut saban tahun,
lubuk ikan dan kawasan untuk bercucuk tanam kini tenggelam.
Pulau-pulau di sekitar Masig juga hampir tenggelam.
Gaya hidup mereka tak menyumbang kepada perubahan iklim global,
tapi mereka yang terpaksa tanggung akibatnya.
Mungkin inilah generasi terakhir yang bermastautin di sini.
Kami melangkah dengan rasa rendah hati
dan teruja untuk mendalami
budaya peribumi Selat Torres.
Orang Masigal mengalu-alukan kedatangan kamu.
Kami daripada suku Kulkulgal.
Terima kasih atas kunjungan.
- Terima kasih. - Terima kasih…
Minum.
…sudi terima kita.
Selamat datang! Nama saya Fraser.
Hai, Zac. Selamat berkenalan.
Nama dia Fraser, hos dan pegawai perhubungan budaya.
Budak-budak ini nampak teruja.
Syukur.
Okey, selamat datang. Buat macam di rumah sendiri.
Saya betul-betul teruja.
Saya dapat rasa suasananya. Santai dan menenangkan.
Terharu betul! Rasanya semua datang sambut kami.
Comel-comel.
Kami lapar selepas penerbangan yang panjang.
Kru kami berdoa bersama orang tua-tua dan ahli majlis sebelum makan piza.
Kedatangan kami diraikan.
Kami dilayan seperti keluarga mereka sendiri.
Fraser kata komuniti di sini rapat dan ramai yang ada pertalian darah.
Komuniti mereka sangat kecil, jadi semangat keakraban mereka tinggi.
Kami saling berkenalan, bergurau senda, bersembang
dan makan piza sehingga matahari terbenam.
Kenaikan paras air laut bukan saja mengancam Masig.
Ia masalah global.
Namun, apa punca paras air laut meningkat?
- Apa khabar? - Helo.
Saya spesies asli di selat ini.
- Biar saya tunjuk. - Okey. Apa?
Saya tak suka terbang.
Seiring pertumbuhan industri dunia,
tahap karbon dioksida dalam atmosfera turut meningkat.
Ketumpatan gas rumah hijau memerangkap haba dalam atmosfera,
mengakibatkan kenaikan suhu purata dunia,
sekali gus meningkatkan paras air laut, tapi ini bahagian paling penting.
Lebih separuh pembebasan karbon dioksida dunia
disumbang empat buah negara dan sadisnya,
angka itu tak seimbang dengan peratusan populasi penduduk.
Masalahnya, kesan rumah hijau empat negara itu
ditanggung penduduk dunia
dalam bentuk cuaca yang ekstrem, kemerosotan hasil tani,
kenaikan paras air laut dan pelbagai bencana alam lain.
Awak faham apa saya cuba sampaikan?
Oh, Tuhan.
Masalah ini tak berlaku semalaman, jadi penyelesaiannya turut memakan masa.
Betul, tapi kita masih ada masa untuk bertindak.
Kalau semua orang kurangkan pembebasan karbon
dan desak tindakan agresif daripada kerajaan,
kita mampu membalikkan kesan perubahan iklim.
- Terima kasih tumpangkan saya! - Sama-sama dan terima kasih.
Saya macam kenal suara burung itu.
Keesokan paginya, kami pergi tangkap ikan
yang merupakan industri utama Masig dan aktiviti pelancongan yang hebat,
tapi bukan tangkap ikan.
Inilah eksport utama di Masig.
Namanya di Amerika udang karang, tapi di sini udang krai.
- Helo, bala! - Helo, bala.
- Ini Pak Cik Ned dan anaknya Ned… - Helo, bala.
- Dah sedia? - Dah.
SEPUPU NED TUPOA MOSBY WARGA MASIG
- Hei, bala. - Hei, bala.
…serta seekor anjing tak dikenali.
Tak boleh.
Kami nak bawa anjing itu, tapi tak boleh.
Balik ke darat!
Patutkah saya terjun dan tunjuk kehebatan saya?
Kami nak tolong anjing itu, tapi mereka cakap
anjing itu dah biasa dan kami tak perlu risau.
Pandainya.
Nama anjing itu Precious.
Selepas Precious selamat, kami pun bertolak.
Saya suka memancing dan timba pengalaman baharu.
Air laut di sini biru dan jernih.
Industri perikanan di Masig sangat kecil.
Bebas cap kaki karbon, pencemaran dan penangkapan ikan berlebihan.
Buat masa ini.
Saya betul-betul teruja sebelum sedar air laut di sini suam.
Macam ujian senduk itu! Kalau air rasa masin…
Masin! Ada jerung.
…ada jerung.
Nampak jerung besar kebelakangan ini?
Ya, di dermaga saja.
- Bila? - Tiga minggu lalu.
Saya harap dia jawab tiga tahun lalu.
- Ada air masin, adalah… - Jerung.
- Jerung di mana-mana. - Ya.
Baiklah! Tak sabar rasanya! Jom tangkap udang krai.
Jom!
Secepat dan seefisien mungkin.
Saya tak nak fikir bukan-bukan. Macam naik pesawat.
Selagi tak nampak sirip dorsal, semuanya penetapan minda saja.
Ada snorkel?
Tiada snorkel. Kami penyelam bebas.
Paru-paru besar.
GoPro mula merakam.
Selam!
Bukan senang nak cari udang krai.
Ia suka menyorok dan kita perlu cari betul-betul.
Ia memakan masa dan tenaga.
Sebab itu harganya sangat mahal.
Harga seekor udang krai bersaiz sederhana boleh mencecah 80 dolar.
Itu pun besar!
Sejujurnya kalau terjumpa seekor, saya tak sampai hati nak tangkap.
Bagaimanapun, Ned pakar.
Kalau tiada dia, kami dah lemas atau mati kelaparan
ketika cari udang krai.
Tak jumpa?
Tangkap udang krai tak semudah yang disangka.
Saya nak berehat dan tengok dari atas bot saja.
Nak turun sekali lagi?
Okey, boleh juga. Kami cuma…
Kami tengok supaya boleh belajar teknik mereka…
- Ya. - Ya.
Belajar daripada pemerhatian.
- Bukannya sebab kami dah penat. - Kamu berdua memang kuat.
Saya boleh menyelam sekurang-kurangnya empat jam lagi
sebelum mula rasa penat.
Kamu berdua macam ikan.
Biar saya cabut sisik awak.
Terima kasih.
Okey, masa rehat dah tamat. Jom sambung cari udang krai.
Ned jumpa beberapa ekor yang menyorok di bawah karang ini.
Dah pakai sarung tangan, Zac?
Oh, Tuhan! Besarnya.
Dah pakai sarung tangan? Pakai dua-dua belah!
Besarnya!
Besar betul!
Ia sangat besar dan berat.
Apa itu, Zac?
Saya diberikan tugas untuk bawanya balik ke bot.
Macam makhluk asing dalam filem Alien!
Mungkin juga ganas dan berbahaya kalau terlepas.
- Terima kasih. Menakjubkan. - Hei.
- Syukur. - Cantik udang krai ini.
- Syabas. Seronok betul. - Bagus.
Pengalaman menangkap udang krai yang sangat besar di laut
bersama penduduk tempatan
ialah pengalaman berharga yang saya takkan lupa.
Selepas balik ke darat, kami mandi dan berehat.
- Apa khabar? - Darin.
Fraser bawa kami bersiar-siar.
Saya akan tunjuk kawasan di sekitar sini.
Baiklah.
Nama asal Pulau Masig ialah Pulau Yorke.
- Masig. - Pulau Masig.
- Cuba sebut, Zac. - Pulau Masig?
Ya, betul. Masig. Itulah sebutannya.
Pulau Masig terletak di tengah-tengah Selat Torres.
Kami sebahagian daripada suku Kulkulgal.
"Kulka" bermaksud darah. Maksudnya, kita semua bersaudara.
Kami bangga dengan komuniti dan warisan budaya kami.
Berapa ramai penduduk pulau ini?
Sekarang, lebih kurang 250 orang.
Angka itu turun secara drastik sejak 12 tahun lalu.
Ramai yang berhijrah ke selatan untuk cari peluang pekerjaan…
Pulau ini kecil dan tiada infrastruktur untuk tampung pelancongan berskala besar.
Namun, ada perniagaan kecil-kecil yang tawar pakej percutian
kepada kumpulan kecil pelancong.
Bolehkah ia dikembangkan? Sejauh mana?
Mungkin ada peluang ekonomi yang mampan dan belum diteroka.
Bolehkah aspek pelancongan budaya mereka dikembangkan
macam di Pantai Cooya?
- Ya! Tepat di tengah-tengah. - Wah!
Sebagai anak watan pulau ini, apakah pilihan yang ada?
Kami nak memanfaatkan peluang ekopelancongan
untuk menyampaikan mesej, bukan jual produk.
Kami tak nak mengeksploitasi, tapi memanfaatkannya untuk berkongsi
tentang cabaran yang kami hadapi
sambil menjana ekonomi.
Beri peluang untuk generasi muda terlibat dan memelihara budaya kami.
Ini salah satu tempat paling cantik saya pernah sampai.
Sejujurnya, saya hairan…
Awak pun cakap tadi.
Orang Australia tak tahu tentang Selat Torres atau sejarahnya.
Saya yakin 10 peratus saja orang Australia yang tahu sejarah Selat Torres.
Ironinya, sekarang abad ke-21.
Ia bukan berkisar tentang kami saja, tapi sejarah Australia.
Australia prihatin tentang perubahan iklim dan cuba menanganinya.
Di sinilah permulaannya.
Penduduk di sini berdepan situasi rumit.
Bagaimana nak fahamkan dunia tentang masalah di Masig
yang penduduknya amat terkesan akibat kerakusan dunia?
Pulau Masig sangat kecil walaupun dalam peta.
Kebanyakan kita takkan jejak kaki di sini.
Ia takkan dikenali sebagai lokasi tumpuan pelancong,
tapi suara mereka berhak untuk didengari.
Orang lain hidup tanpa menghiraukan kesannya
kerana kesannya bukan di depan mata mereka.
Kalau tinggal di bandar, mereka tak nampak hakisan berlaku.
Kalau tinggal di hutan konkrit, di pusat bandar atau pangsapuri mewah…
Baguslah. Saya tumpang gembira.
Bagaimanapun, orang perlu faham pilihan mereka
akan mempengaruhi hidup kami di sini.
Betul.
Penting untuk orang ramai faham dan sependapat dengan kami…
Saya rasa semua orang patut mainkan peranan masing-masing.
Suara kami patut disampaikan supaya orang ramai faham.
"Inilah impak pilihan saya kepada orang yang saya sayang,
walaupun saya tak kenal mereka."
- Ya. - Masig pulau yang unik.
Ia masih belum terusik.
Ia masih terlindung daripada dunia dan sangat indah.
Menakjubkan! Potensinya sangat besar.
Masig patut buka pintu pelancongan atas niat dan objektif
untuk beri kesedaran tentang kesan perubahan iklim dunia.
"Ini kesannya kepada pulau kami."
Saya rasa idea itu memang bernas.
Fraser bawa kami ke salah satu daripada dua kedai di pulau ini
Mereka cuma jual barang keperluan asas. Kalau tiada, jangan cari.
Malam ini saya makan udang krai, jadi Darin beli sayur.
Malam ini ada barbeku, bukan?
Ada barbeku di tepi pantai malam ini.
- Okey. - Awak nak beli apa-apa?
- Nak beli sayur, Darin? - Ya.
Saya suka pisang.
Semuanya dihantar seminggu sekali.
Kedai-kedai disubsidi organisasi bukan untung
yang bekalkan barang keperluan asas ke kawasan-kawasan terpencil.
Darin dah jumpa makan malam dia.
- Kad kredit? - Terima kasih.
- Sama-sama. Eso.
Mitch beli snek untuk dikongsi bersama kru kami.
- Dia nampak sangat gembira. - Budak roti halia.
- Ini bot-bot nelayan. - Berapa ramai nelayan di sini?
Kebanyakan anak-anak muda. Lebih kurang 20 orang.
- Wah. - Ya.
Ini menakjubkan.
Kita boleh jalan kaki ke pulau itu.
- Kita boleh jalan kaki ke sana? - Betul.
Walau apa pun nasib yang menanti mereka,
penduduk Masig giat meneroka penyelesaian yang mampan.
Kami perlukan jaminan makanan, bekalan tenaga, kesihatan dan hubungan.
Semua itu keperluan asas.
Kami perlu bersedia untuk hal luar jangka.
Kalau kami tak bersuara sekarang,
maksudnya kami sedang gali kubur sendiri.
Semuanya berlaku serentak dalam sebuah populasi terkawal.
Di bandar, kesannya tak dirasai serentak.
Ada masalah pencemaran dan sumber tenaga di bandar,
tapi di sini, semua kesan itu berlaku serentak.
- Tepat sekali. - Ya.
Bayangkan semua kesan itu dikumpulkan dan menghambat kami serentak.
Kamu boleh nampak semua kesan yang menghambat kami serentak
dalam masa nyata.
Ya.
Sementara penduduk Pulau Masig cuba mengembangkan ekonomi mereka,
prospek pelancongan sukan memancing dan makanan
lebih luas, asalkan kelestariannya terpelihara.
- Hai, sayang. - Tengok! Precious datang.
Alamak! Mungkin Darin takkan kembali.
Pulau ini ialah syurga dunia.
Air lautnya biru dan jernih.
Sebenarnya,
inilah masa dan tempat paling sesuai untuk berehat.
Gaya Precious berenang setanding atlet Olimpik.
Dalam keseronokan mandi-manda, hati saya terdetik.
Berapa generasi lagi akan mendiami Pulau Masig?
Mungkin dunia boleh berubah.
Mungkin belum terlambat…
kerana inilah gambaran syurga sebenar.
Matahari mula terbenam dan tirai hari ini pun berlabuh.
Masa untuk berbarbeku bersama kawan baharu di tepi pantai.
Hidangan utamanya ialah udang krai yang kami tangkap pagi tadi.
Budak-budak lelaki yang mewarisi tarian tradisional.
Penting bagi setiap generasi untuk mewariskan tradisi seperti ini
demi kelangsungan budaya mereka.
Muzik, tarian dan makanan.
Saya rasa definisi keraian di seluruh dunia sama.
Sekarang, ada satu kerja lagi…
Lap semua kanta kamera.
Hei, Mitch!
Okey. Sekarang, parti boleh mula.
Hai, ayah dan mak cik. Ini pak cik saya, Pak Cik Mike.
Selamat berkenalan. Nama saya Zac.
- Salam kenal. - Ini Darin.
Selamat berkenalan.
Terima kasih jemput kami.
Anak-anak ini akan buat persembahan.
Pak Cik Mike akan jelaskan makna tarian itu.
Mereka nak buat tarian bintang.
Dalam budaya kami sebagai pelaut
yang tinggal di pesisir pantai,
bintang bantu kami mengemudi pada waktu malam.
Bintang penting bagi kami.
- Awak pun pernah buat tarian ini? - Ya, Fraser pun.
Adakah koreografinya sama?
Tarian ini warisan nenek-moyang kami.
Maksudnya, dari generasi ke generasi.
- Tak sabar. Terima kasih. - Terima kasih.
Sebagai komuniti pelaut,
budaya mereka berkait rapat dengan bintang.
Tengok tangan mereka.
Mereka pegang sesuatu yang melambangkan bintang.
Budaya mereka dipelihara melalui nyanyian dan tarian,
dan diturunkan dari generasi ke generasi
sebagai ceritera mitos dan legenda.
Hebatnya.
Syabas, semua.
Persembahan yang unik.
Kamu semua bintang.
Selamat berkenalan. Kamu pandai menari.
Persembahan dah tamat. Masa untuk makan.
Ini Mikey, cef kami malam ini.
Dia akan panggang udang krai guna teknik sama
yang dipraktikkan nenek moyang mereka.
Yang menariknya, mereka panggang udang krai dan ikan
tanpa apa-apa ramuan.
Udang krai dan ikan yang masih segar terus dipanggang
tanpa perisa tambahan.
Tak sabar nak makan.
- Hai, Michael. Apa khabar? - Sihat?
- Mikey, ini Darin dan Zac. - Salam kenal.
Besar udang krai dan ikan yang kamu tangkap.
Besar? Macam mana nak masak?
Saya akan panggangnya.
Letak di atas rak.
Alas ikan dengan kerajang.
- Itu udang pertama awak? - Ia nampak lebih besar.
- Dia boleh buat. - Oh, Tuhan.
Okey.
- Tengok. - Oh, Tuhan.
Cantiknya.
- Kecur air liur. - Harganya 80 dolar seekor.
Wah! Bertuahnya kami.
- Ya. - Ya.
Kamu nak rasa?
Pembuka selera kami ialah hasil tangkapan siang tadi,
ikan dengkis Pasifik yang isinya putih…
Segarnya.
…dan baru saja diangkat.
Saya tak pernah makan ikan ini.
Lebih-lebih lagi, kita yang tangkap sendiri.
Inilah erti kelestarian sebenar.
- Ada sesiapa nak rasa? - Di mana Mitch? Mitch takkan tolak.
Pucuk dicita ulam mendatang.
Corey paling dekat.
Saya tak nak ganggu aliran babak, jadi saya makan secubit dua lagi.
Oh, Tuhan. Sedapnya.
Seterusnya, hidangan utama,
udang krai yang kami tangkap tengah hari tadi.
Rasanya sangat sedap walaupun ia cuma udang karang.
Bukan sembarangan udang karang, tapi yang besar, berjus
dan dipanggang tanpa perisa tambahan.
Oh, Tuhan.
Kami makannya setiap hari.
Wah! Kamu semua memang bertuah.
Saya tak berniat buat awak cemburu.
Taklah, saya…
Tengok betapa padat isinya.
Ya.
Teksturnya sempurna
dengan rasa masin daripada air laut.
Anda boleh rasa kesegarannya dalam setiap gigitan.
Takkan Darin tengok saja?
Macam mana? Sayur itu dah masak?
Dia makan tuber,
sejenis akar yang sama macam keladi atau kentang…
Dah masak?
…dengan sayur-sayur panggang lain yang dia beli di kedai tadi.
Terima kasih.
Nampak sedap.
Tengok ini.
Saya sangat menghormati komitmen dan dedikasi Darin
dalam menegakkan prinsipnya sebagai vegan.
Darin benar-benar buat saya kagum.
Dia hampir tak pernah melanggarnya.
Ini bukan pertandingan juadah paling sedap.
Okey, juadah saya menang.
Udang krai ini pemenangnya.
Hari ini hari yang sempurna.
Kami bersyukur dapat jumpa penduduk di sini
dan berterima kasih atas layanan mereka.
Mike, koeyma eso.
- Terima kasih. - Sama-sama.
Koeyma eso.
Kamu yang menyelam…
Saya cuma masak. Moga-moga menepati cita rasa.
- Terima kasih. - Sama-sama.
- Koeyma eso. Terima kasih. - Sama-sama.
- Terima kasih. Koeyma eso. - Selamat menjamu selera.
Peluang menyingkap kehidupan penduduk Pulau Masig
cuma hadir sekali seumur hidup.
Kadang-kadang, orang cuma mahu bercerita.
Mereka tak harapkan apa-apa, selain kesudian untuk mendengar.
Tiada jawapan yang mudah di sini. Mungkin tiada jawapan langsung.
Suhu atmosfera Bumi semakin tinggi.
Suatu hari nanti, mungkin pulau ini akan tenggelam
dan penduduk di sini terpaksa berhijrah untuk mulakan hidup baharu.
Walaupun pantai dan rumah mereka ditelan laut,
kisah, muzik, tarian dan gelak tawa mereka,
moga-moga semua itu dapat diwariskan kepada generasi seterusnya.
Saya baru terfikir.
Sepertimana berkongsi Bumi, kita berkongsi bintang yang sama.
Setiap kali kita mendongak ke langit malam
dan melihat bintang berkerlipan,
ingatlah persaudaraan sesama insan yang jauh di mata kita
di mana jua mereka berada.
Down To Earth mengiktiraf peribumi Australia.
Kami menghormati tradisi, budaya dan harapan leluhur peribumi Selat Torres.
Terjemahan sari kata oleh Saffura